Diari Oficial de la Generalitat Valenciana


Sumari del DOGV 7786, del 19-05-2016 (2016/3138)

Informació pública de la modificació puntual número 29 del pla general.
-----------------------------------------------------------------------

### Dades del document

Número de DOGV
:   7786

Data del DOGV
:   19-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3138


Data del document
:   03-05-2016

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública de la modificació puntual número 29 del pla general. [2016/3138]  
En compliment del que disposa l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i pasisatge, es publica l'acord adoptat pel Ple de l'ajuntament, en sessió celebrada el dia 28 d'abril de 2016, en relació amb la modificació puntual número 29 del pla general de Petrer que, textualment, en la seua part dispositiva diu:  
«Primer. Sotmetre a informació pública la modificació puntual número 29 del pla general de Petrer, redactada pels serveis tècnics municipals, que té per objecte regular el règim de parcel·lacions en sòl no urbanitzable comú, durant el termini de 45 dies, per mitjà d'un anunci publicat en el Diari Oficial de la Comunitat Valenciana i en premsa escrita de gran difusió a la localitat, perquè els interessats puguen presentar les al·legacions i els suggeriments que estimen oportuns.  
  
La documentació es podrà consultar a les dependències municipals en horari d'oficina o en la pàgina web de l'ajuntament  
http://petrer.es/val/urbanismo.html.  
Segon. Sol·licitar informes de les administracions públiques amb competències que puguen veure's afectades per l'objecte de la modificació.  
Tercer. Suspendre, en els termes de l'article 64 de la LOTUP, la tramitació i l'atorgament de llicències de parcel·lació de terrenys, així com d'acords d'aprovació de programes, en els sòls classificats pel pla general de Petrer com a no urbanitzable comú, tipus A, B, C, D i E, objecte del document de planejament que s'exposa al públic, excepte aquelles llicències de parcel·lació que siguen compatibles amb l'antiga i la nova ordenació.»  
Cosa que es publica perquè se'n prenga coneixement, i es fa saber que contra els apartats primer i segon, d'acord amb l'article 107 de la Llei 30/1.992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 1/1999, de 13 de gener, el present acte és de mer tràmit i no és possible interposar-hi cap recurs, sense perjudici de mostrar la seua oposició per a la seua consideració en la resolució que pose fi al procediment, formular les al·legacions i presentar els documents i les justificacions que s'estimen pertinents.  
Contra l'apartat tercer es poden interposar, amb caràcter potestatiu, indistintament i alternativament, els recursos següents:  
- De reposició, davant del mateix òrgan que ha dictat l??acord, en el termini d??un mes, a partir de l??endemà de la notificació: es considerarà prorrogable al següent dia hàbil el termini marcat quan l??últim dia recaiga en dissabte.  
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació, i en el supòsit d'haver interposat amb anterioritat el de reposició, comptat a partir de la notificació de la seua resolució expressa o de la seua desestimació presumpta; s'entendrà desestimat aquest a falta de resolució i notificació expressa en el termini d'un mes des de la seua interposició. En el termini per a la interposició d'aquest recurs jurisdiccional no computarà el mes d'agost.  
Tot això sense perjudici que pugueu utilitzar altres mitjans d'impugnació si ho estimeu convenient, i sense perjudici del que disposa respecte a la competència territorial dels jutjats i tribunals d'aquest ordre l'article 14 de la Llei 29/1998, de 13 de juliol.  
  
Petrer, 3 de maig de 2016.- L'alcalde: Alfonso Lacasa Escusol.